Радна група за акредитацију и квалитет студијских програма, ПРГ 2

**Компаративни предлог за измене Закона о високом образовању у домену акредитације и сродних питања**

|  |  |  |  |
| --- | --- | --- | --- |
| Tema | **АКТУЕЛНИ ЗАКОН**  **Слабости и добре стране** | **ПРЕДЛОЗИ ИЗМЕНА**  **Текст у актуелном закону – предложене измене**  **ПРИМЕДБЕ** | **Акциони план стратегије** **Ефекти примене предлога** |
| **1** | Комисија за акредитацију и проверу квалитетаЧлан 13. (1) Ради обављања послова акредитације, провере квалитета високошколских установа и јединица у њиховом саставу и вредновања студијских програма, Национални савет образује посебно радно тело - Комисију за акредитацију и проверу квалитета (у даљем тексту: Комисија).  (2) Комисија има 17 чланова.  (3) Чланове Комисије бира Национални савет и то:  1) по три из сваког образовно-научног, односно образовно-уметничког поља, из члана 27. овог закона, из реда истакнутих редовних професора, научника, уметника и стручњака, на предлог Конференције универзитета,  2) два, из реда професора струковних студија, на предлог Конференције академија струковних студија.  (4) У поступку утврђивања предлога из става 3. овог члана, овлашћени предлагач објављује јавни позив за пријављивање кандидата за чланове Комисије.  (5) Рок за пријављивање кандидата за чланове Комисије јесте 15 дана од дана објављивања јавног позива.  (6) Листа пријављених кандидата ставља се на увид јавности у року од осам дана од истека рока за пријављивање кандидата.  (7) Примедбе и предлози у вези са пријављеним кандидатима могу се доставити у року од 30 дана од дана стављања листе пријављених кандидата на увид јавности.  (8) Након разматрања примедаба и предлога из става 7. овог члана овлашћени предлагач утврђује предлог од највише:  1) по пет кандидата из сваког образовно-научног, односно образовно-уметничког поља, када је предлагач Конференција универзитета,  2) три кандидата, када је предлагач Конференција академија струковних студија,  и упућује га Националном савету у року од 15 дана од истека рока из става 7. овог члана, узимајући у обзир те примедбе и предлоге.  (9) Национални савет бира чланове Комисије у року од 30 дана од дана пријема предлога из става 8. овог члана.  (10) Члан Комисије не може бити лице изабрано, постављено или именовано на функцију у државном органу, органу територијалне аутономије или локалне самоуправе, у орган политичке странке или невладине организације која се бави образовањем или на дужност органа пословођења високошколске установе.  (11) Мандат члана Комисије траје четири године. Исто лице може бити изабрано за члана Комисије највише два пута.  (12) Национални савет разрешава члана Комисије пре истека мандата:  1) на лични захтев;  2) ако несавесно обавља послове у Комисији или својим поступцима повреди углед дужности коју обавља, а на образложени предлог Конференције универзитета;  3) уколико наступи услов из става 10. овог члана;  4) уколико се без оправданог разлога не оконча поступак акредитације у прописаном року у области за коју је члан Комисије задужен.  (13) Комисија ради и одлучује на седницама, у складу са пословником који доноси.  (14) Комисија бира председника из реда својих чланова.  (15) Комисија најмање једанпут годишње подноси Националном савету извештај о свом раду, о чему Национални савет обавештава јавност и доставља га Народној скупштини.  (16) Средства за рад Комисије обезбеђују се у буџету Републике Србије. Висину накнаде за акредитацију утврђује Комисија, уз сагласност Националног савета и Владе. Накнада за акредитацију високошколске установе уплаћује се на рачун прописан за уплату јавних прихода буџета Републике Србије.  (17) Чланови Комисије имају право на накнаду за рад у висини коју утврди Народна скупштина, на предлог надлежног одбора Народне скупштине.  Слабости и добре стране садашње структуре КАПК   1. Статус који није довољно независан, према стандардима ENQA 2. Зависност од одлука НСВО 3. Организациона и финансијска зависност од Министарства 4. Подршка Министарства неадекватна обиму посла 5. Стручна служба недовољна и у сталним променама (недовољлно стална) 6. Финансирање КАПК нередовно, неефикасно, недовољно 7. Све ово се одражава на ефикасност рада КАПК 8. Ови проблеми су уочени и прилоком екстерне евалуације КАПК од стране ЕNQA и ЕQAR 9. Пуноправно чланство је добијено на темељу:   А) процене да КАПК има операциону независност у одлучивању  Б) због остварених резултата  Ц) због увођења система контроле квалитета-како интерне тако и екстерне евалуације  Д) због тога што су стандарди за оба типа евалуација у складу са ЕСГ (Делови 1 и 2)  Е) због доследне примене стандарда квалитета – према дефинисаним процедурама  Ф) због начина избора чланова КАПК  Детаљи ставки 1-7 су приказани у SWOT анализи самоевалуационог извештаја КАПК,а ставки 7 и 8 у Извештају евалуационог тима ENQA . Оба документа су дата у прилогу. | Национална агенција за акредитацију и проверу квалитета у високом образовању и науциЧлан 13. (1) Ради обављања послова акредитације, провере квалитета високошколских установа и јединица у њиховом саставу и вредновања студијских програма, влада доноси одлуку о оснивању Националне агенције за aкредитацију и проверу квалитета у високом образовању и науци, у даљем тексту Aгенција, са својством правног лица.  (2) Органи агенције уређују се статутом у складу са актом о оснивању и овим законом.  (3) Агенција има **орган управљања**, **орган пословођења** и **стручне органе**: Kомисију за акредитацију и проверу квалитета (KAПК), Комисију за жалбе и Стручну службу.  **Орган управљања**  Нови члан у складу са Законом о јавним агенцијама   * Број чланова Управног одбора износи 7 * Састав управног одбора из ставa 1. овог члана je следећи: 4 именује оснивач из реда истакнутих стручњака за контролу квалитета у високом образовању и науци, и 3 представника које именују корисници (КОНУС; КАСС; ЗНС)   **Орган пословођења**  Нови члан у складу са Законом о јавним агенцијама   * Орган пословођења Агенције је директор. * Орган пословођења се бира јавним конкурсом са пуним радним временом, из реда истакнутих и међународно признатих универзитетских наставника, који поседују искуство у раду на обезбеђењу квалитета у високом образовању. * Орган пословођења бира се на пет годинa са могућношћу једног поновног избора.     **Koмисија за акредитацију и проверу квалитета (КАПК)**   * Комисија за акредитацију и проверу квалитета (КАПК) је кључно експертско тело Агенције које независно спроводи поступке акредитације и спољашње провере квалитета * КАПК има 28 чланова   KAПК у свом саставу има следеће поткомисије:   1. поткомисаја за акредитацију у образовно-научном пољу природно-математичких наука 2. поткомисаја за акредитацију у образовно-научном пољу техничко- технолошких наука 3. поткомисаја за акредитацију у образовно-научном пољу друштвено-хуманистичких наука 4. поткомисаја за акредитацију у образовно-научном пољу медицинских наука 5. поткомисаја за акредитацију у образовно-уметничком пољу 6. поткомисија за спољашњу проверу квалитета високошколских установа. 7. поткомисија за акредитацију научно-истраживачкoг рада у високошколским установама   Чланове KAПК бира Национални савет и то:  - **За сваку од пет поткомисија за акредитацију у оквиру образовно-научних односно образовно-уметничких поља (укупно 20):**  1) по три из сваког образовно-научног, односно образовно-уметничког поља и то из различитих области (укупно 15) из реда истакнутих редовних професора, научника, уметника и стручњака, на предлог Конференције универзитета,  2) по једног из реда професора струковних студија (укупно 5), на предлог Конференције академија струковних студија  **- За поткомисију за спољашњу проверу квалитета (укупно 4):**  1) 3 из различитих образовно-научних, односно образовно-уметничких поља из реда истакнутих редовних професора, научника, уметника и стручњака на предлог Конференције универзитета,  2) 1 из реда професора струковних студија, на предлог Конференције академија струковних студија  **- За поткомисију за акредитацију научноистраживачкoг рада у високошколским установама (укупно 4) и то:**  по 1 из сваког образовно-научног поља из реда истакнутих редовних професора, научника и стручњака на предлог Конференције универзитета  У поступку утврђивања предлога из става 3. овог члана, овлашћени предлагач објављује јавни позив за пријављивање кандидата за чланове KAПК и то засебно за а) поткомисије за акредитацију у оквиру образовно-научних, односно образовно-уметничких поља, б) поткомисију за спољашњу проверу квалитета и в) поткомисију за акредитацију научно-истраживачог рада у високошколским установама   * KAПK ради и одлучује на седницама, у складу са пословником који доноси. * KAПK бира председника из реда својих чланова. * Председник KAПK председава седницама и руководи радом KAПK * Председник KAПK oдговара за законитост рада KAPK * Председник KAПK покреће иницијативу и предлаже решења из надлежности рада KAПK * Председник KAПK потписује: уверење о акредитацији високошколске установе, односно студијског програма, одлуку о упућивању акта упозорења, односно решење којим се одбија захтев за акредитацију, извештај о спољашњој провери квалитета, извештај о накнадном праћењу и другу документацију везану за праћење и обезбеђење квалитета високошколских установа. * У раду поткомисије за спољашњу проверу квалитета учествују 2 представника Привредне Коморе Србије (које делегира ПКС) и по један представник студентских организација (СКОНУС и СКАСС) * У раду свих поткомисија може учествовати истакнути међународни експерт * Мандат члана KAПК траје пет година. Исто лице може бити изабрано за члана KAПК највише два пута   **Kомисија за жалбе**  Нови члан   * Комисија за жалбе је експертско тело Агенције за високо образовање које има 7 чланoва. * Чланове Kомисије за жалбе чине:   1) по један из сваког образовно-научног поља, односно образовно-уметничког поља из реда веома истакнутих редовних професора, научника и стручњака (укупно 5), на предлог Конференције универзитета,  2) два из реда професора струковних школа, на предлог Конференције академија струковних студија   * Национални савет за високо образовање бира чланове Комисије за жалбе у року од 30 дана од дана пријема предлога из става 8. овог члана. * Мандат члана Комисије за жалбе траје пет година. Исто лице може бити изабрано за члана Комисијеза жалбе највише два пута. * У раду Комисије за жалбе може учествовати истакнути међународни експерт * Комисијa за жалбе ради и одлучује на седницама, у складу са пословником који доноси.   **Стручна служба Агенције**  Нови члан   * Стручну службу агенције чине 14 запослених са пуним радним временом * Структуру Стручне службе чине:   1. **Општи послови** са 5 извршилаца ( финансије и рачуноводство – 2 службеника; 2. правни послови – 1 службеник; технички послови /возач – 1 запослени, шеф стручне службе-1запослени)  2. **Стручни послови, IT и аналитика** са 7 извршилаца (6 службеника за пријем и обраду документације високошколских установа, 1 ИТ експерт за одржавање базе, веб сајта, водича и аналитику)  **3. Међународна сарадња** са 1 високо-квалификованим извршиоцем и искуством који је и секретар КАПК   * Стручном службом руководи Шеф стручне службе, правник по образовању са положеним правосудним испитом     **Финансирање рада Агенције**  Нови члан   * Средства за рад Агенције обезбеђују се по комбинованом моделу у складу са Законом о јавнм агенцијамаи то:   1) из буџета Републике Србије за простор, опрему, текуће одржавање, плате запослених у стручној служби, директора и секретара Агенције, накнаде за рад по уговора о делу члановима KAПК и Комисије за жалбе и трошкове који проистичу из обавеза чланства у ЕNQА и ЕQАR .  2) из накнада за акредитацију - за хонораре рецензентима и трошкове спољашње провере квалитета (посете установама, хонораре члановима евалуационих тимова који нису чланови КАПК)  3) из домаћих и међународних пројеката у којима Агенција учествује – за трошкове међународне сарадње и других пројектних задатака   * Висину накнаде за акредитацију утврђује Aгенција * Накнаду за акредитацију високошколске установе уплаћује се на рачун Агенцијe | **Ознака Акције ВO-ЗД13**  **Назив акције : Унапређење система осигурања квалитета-формирање**  **националне акредитационе агенције (НАА)**  **Област/ниво образовања** Високо  **Почетак акције (месец, година)** 01. 2016.  **Завршетак акције (месец,година)** 01. 2019.  **Одговорни носилац/носиоци акције**  Влада РС, **МПНТР**, НСВО, КАПК  **РБ Елементи плана акције - Опис**  **1. Исходи – резултати акције**  Формирана Национална акредитациона агенција (НАА) са  видљиво већим степеном независности и компетентности  **2.Показатељи (индикатори)**  **праћења напретка акције**  Формирана и оспособљена за рад Национална акредитациона  агенција  **3. Кључни извршиоци**  Влада РС, МПНТР, НСВО, КАПК, КОНУС, КАСС, СКОНУС,  СКАСС, ПК  **4.**  **Потребни ресурси изван**  **стандардних буџетских**  **МПНТР**  **Људски (човек-месеци)** 4  **Услуге (EUR)** 8.000  **Инвестиција (EUR)** /  **Остало** /  **5. Критични елементи акције** Усклађивање постојећег система са задатим активностима НАА  **6.**  **Инструменти за**  **имплементацију**  Закон о ВО;  Статут НАА;  **7. Опис акције:**  Спољашњу проверу квалитета и процес акредитације у наредном периоду ће спроводити  национално тело које делује потпуно независно од академске заједнице и министарства и **које је пуноправни члан међународних асоцијација ENQA и EQAR**. На основу позитивних искустава других земаља, Комисија за акредитацију и проверу квалитета може се трансформисати у Националну акредитациону агенцију која ће деловати као независна високопрофесионална институција.Поставити законску основу за формирање НАА, предузети законске и организационе активности у трансформацији КАПК у НАА. Установити организациону и управљачку структуру, начин финансирања обезбеђујући независност. Обезбедити пуно учешће јавности и ВШУ у поступку формирања НАА. Донети Статут НАА. Започети нови циклус акредитације. **Ускладити рад НАА**  **са ESG стандардима.**  **ЕФЕКТИ**  **Формирањем НАВОН-а би се:**  1. Унапредио рад Комисије  3. Обезбедило одржање чланства у ENQA и EQAR  3. Објединило систем обезбеђења квалитета у ВО и науци  4. Ускладили правци рада и развоја са:   * националном стратегијом образовања * националном стратегијом науке? * европском праксом у области осигурања квалитета и поглављем 33 Преговарачког оквира за приступање Републике Србије Европској унији * упоредном праксом у другим агенцијама у окружењу због компаративног наступа у односу на регион и ЕУ   Најважнији ефекат предлога је потпуно усклађивање нове агенције и то - и структуре и надлежности са стандардима ЕСГ за квалитет агенција (ДЕО 3) . Овај документ, прихваћен после измена у првом делу, на Министарској конференцији у Јеревану маја 2015. г. дајемо у прилогу.  Овде је важно нагласити значај тог документа из чега следи непходност усагалшавања система осигурања квалитета у ВО сваке земље са њим:  **ЕСГ се базира на следећа четири принципа за осигурање квалитета у Европском простору високог образовања:** • високошколске установе имају примарну одговорност у осигурању квалитета на свим нивоима рада институције; • Осигурање квалитета подржава разноликост образовних система, институција и програма; • Осигурање квалитета подржава развој културе квалитета; • Осигурање квалитета узима у обзир потребе и очекивања студената, све друге актере и друштво. |
| **1** | Надлежност и рад КомисијеЧлан 14. (1) Комисија:  1) предлаже Националном савету стандарде за почетну акредитацију;  2) предлаже Националном савету стандарде и поступак за акредитацију високошколских установа;  3) предлаже Националном савету стандарде и поступак за акредитацију студијских програма;  4) предлаже Националном савету стандарде за самовредновање и оцењивање квалитета високошколских установа;  5) предлаже Националном савету стандарде и поступак за спољашњу проверу квалитета високошколских установа;  6) помаже и сарађује са високошколским установама и јединицама у њиховом саставу у обезбеђивању и унапређењу њиховог квалитета;  7) спроводи поступак акредитације установа и студијских програма у области високог образовања, одлучује о захтеву за акредитацију и издаје уверење о акредитацији на обрасцу чију садржину утврђује;  8) стара се о хармонизацији стандарда и процедура у области акредитације, у оквиру европског простора високог образовања;  9) сачињава извештај о почетној акредитацији у поступку издавања дозволе за рад;  10) обавља и друге послове у складу са актом о образовању Комисије.  (2) За потребе спровођења поступака из става 1. тач. 7) и 9) овог члана, Комисија образује стручне тимове и именује њихове чланове (у даљем тексту: рецензенти), који разматрају појединачне захтеве за спровођење поступака, а чији рад се финансира из истих извора као и рад Комисије.  (3) Комисија именује рецензенте на основу јавног позива, из реда међународно признатих домаћих и иностраних универзитетских наставника, научника, уметника или стручњака, а у случају да је реч о студијском програму специфично националног карактера - из реда признатих домаћих универзитетских наставника, научника, уметника или стручњака.  (4) Код акредитације студијског програма докторских студија најмање један рецензент мора бити наставник, научник или уметник запослен на високошколској, односно научној установи из иностранства, који испуњава услове да буде ментор на том студијском програму, у складу са стандардима из члана 11. став 1. тачка 11) овог закона.  (5) Рецензент Комисији доставља свој извештај у року од 60 дана од дана пријема захтева Комисије.  (6) Комисија доставља Националном савету коначан извештај који је трајно доступан јавности на званичној интернет страници Комисије, а који садржи све податке о испуњености, односно неиспуњености прописаних стандарда.  (7) Комисија обезбеђује заштиту података о томе којем од рецензената је поднет захтев из става 4. овог члана.  (8) Рецензенти имају право на накнаду за рад у складу са актом који доноси Национални савет.  (9) У спровођењу поступака из става 1. тач. 7) и 9) овог члана Комисија може користити услуге међународних организација и асоцијација из области обезбеђивања квалитета високог образовања, у складу са актом који доноси Национални савет.  Слабости и добре стране актуелних надлежности КАПК су исте као и у претходном поглављу и своде се на велику зависност од НСВО и Министарства што је наглашено у одлукама од стране ЕNQА и ЕQAR о пуноправном чланству. У оба документа, која прилажемо, су препоруке које су у складу са предложеним променама а које се односе на односе КАПК са Министарством и НСВО.  Што се тиче имплементације стандарда и процедура за обезбеђење квалитета примедбе су незнатне. Ово значи да је КАПК спроводио имплементацију спољашње провере квалитета ВО у складу са ЕСГ (ДЕО 2). **To даље значи да овај систем квалитета не треба суштински мењати него само унапређивати**. | Надлежност и рад ~~Комисије~~ АгенцијeЧлан 14. (1) ~~Комисија~~ Агенција, односно њено експертско тело КАПК:  1) предлаже Националном савету стандарде за почетну акредитацију;  2) предлаже Националном савету стандарде и поступак за акредитацију високошколских установа;  3) предлаже Националном савету стандарде и поступак за акредитацију студијских програма;  4) предлаже Националном саветуcтандарде за самовредновање и оцењивање квалитета високошколских установа;  5) предлаже Националном савету стандарде и поступак за спољашњу проверу квалитета високошколских установа;  6) помаже и сарађује са високошколским установама и јединицама у њиховом саставу у обезбеђивању и унапређењу њиховог квалитета;  7) спроводи поступак почетне акредитације и даје мишљење Министарству о испуњености услова за добијање дозволе за рад  8) спроводи поступак акредитације установа и студијских програма у области високог образовања, одлучује о захтеву за акредитацију и издаје уверење о акредитацији на обрасцу чију садржину утврђује;  9) Спроводи поступак спољашње провере квалитета (audit )  10) стара се о хармонизацији стандарда и процедура у области акредитације, у оквиру европског простора високог образовања;  ~~9) сачињава извештај о почетној акредитацији у поступку издавања дозволе за рад;~~  11) обавља и друге послове у складу са актом о образовању Комисије.  (2) За потребе спровођења поступака из става 1. тач. 7) , 8) и 9) овог члана, ~~Комисија~~ Aгенција, односно њено експертско тело КАПК образује стручне тимове и именује њихове чланове (у даљем тексту: рецензенти), који разматрају појединачне захтеве за спровођење поступака, ~~а чији рад се финансира из истих извора као и рад Комисије.~~  (3) ~~Комисија~~Агенција, односно њено експертско тело КАПК именује рецензенте на основу јавног позива, из реда међународно признатих домаћих и иностраних универзитетских наставника, научника, уметника или стручњака, а у случају да је реч о студијском програму специфично националног карактера - из реда признатих домаћих универзитетских наставника, научника, уметника или стручњака.  (4) Код акредитације студијског програма докторских студија најмање један рецензент мора бити наставник, научник или уметник запослен на високошколској, односно научној установи из иностранства, који испуњава услове да буде ментор на том студијском програму, у складу са стандардима из члана 11. став 1. тачка 11) овог закона.  (5) Рецензент ~~Комисији~~ Агенцији доставља свој извештај у року од 60 дана од дана пријема захтева Комисије.  (6~~) Комисија доставља Националном савету коначан извештај који је трајно доступан јавности на званичној интернет страници Комисије, а који садржи све податке о испуњености, односно неиспуњености прописаних стандарда~~. Агенција на свом сајту поставља извештаје о спроведеном поступку акредитације или спољашње провере квалитета, који је јавно доступан а садржи податке о испуњености односно неиспуњености прописаних стандарда.  (7) ~~Комисија~~ Агенцијa обезбеђује заштиту података о томе којем од рецензената је поднет захтев из става 4. овог члана.  (8) Рецензенти имају право на накнаду за рад у складу са актом који доноси ~~Национални савет~~ Агенција  (9) У спровођењу поступака из става 1. тач. 7) и 9) овог члана ~~Комисија~~ Агенцијa може користити услуге међународних организација и асоцијација из области обезбеђивања квалитета високог образовања, у складу са актом који доноси ~~Национални савет~~ Агенцијa. | **Ознака Акције ВO-ЗД13**  **Назив акције : Унапређење система осигурања квалитета-формирање**  **националне акредитационе агенције (НАА)**  Најважнији ефекат и овог предлога је потпуно усклађивање нове агенције и то и њене структуре (описано у претходном делу) и њене надлежности из овог дела са стандардима ЕСГ за квалитет агенција (Part 3) |
|  | Обезбеђивање квалитета високошколске установеЧлан 15. (1) Самостална високошколска установа, односно високошколска јединица у њеном саставу, својим статутом, односно општим актом дефинише тела и поступке везане за праћење, обезбеђивање, унапређење и развој квалитета студијских програма, наставе и услова рада.  (2) Провера испуњења обавеза самосталне високошколске установе и високошколске јединице у њеном саставу, у погледу квалитета, врши се у складу са правилником који, на предлог Националног савета, доноси министар надлежан за послове високог образовања (у даљем тексту: министар).  (3) У поступку провере квалитета узима се у обзир и оцена студената о студијским програмима.  (4) Комисија обавља проверу испуњавања обавеза самосталне високошколске установе и високошколске јединице у њеном саставу у вези са квалитетом према годишњем плану послова, по посебном налогу Националног савета, на захтев самосталне високошколске установе или министра.  (5) Подносиоци захтева за проверу испуњења обавеза самосталне високошколске установе и високошколске јединице у њеном саставу у погледу квалитета не могу поново поднети такав захтев за исту високошколску установу, односно високошколску јединицу у њеном саставу, у наредних годину дана.  (6) Комисија доставља извештај о извршеној провери испуњавања обавеза самосталне високошколске установе и високошколске јединице у њеном саставу у вези са квалитетом Националном савету, министру и самосталној високошколској установи.  (7) Самостална високошколска установа из става 6. овог члана може у року од 15 дана од дана достављања извештаја о извршеној провери доставити Националном савету примедбе на извештај.  (8) Национални савет извештај Комисије прослеђује Конференцији универзитета и Студентској конференцији универзитета, односно Конференцији академија струковних студија и Студентској конференцији академија струковних студија.  (9) Национални савет утврђује оцену испуњености обавеза самосталне високошколске установе и високошколске јединице у њеном саставу у вези са квалитетом, на основу извештаја Комисије, и доставља је самосталној високошколској установи и министру.  (10) Резултати провере испуњености обавезе самосталне високошколске установе у вези са квалитетом објављују се, у складу са актом Националног савета.  Oовим чланом је успостављен један од облика ектерне евалуације који спорводи КАПК а то је процес СПК - спољашње провере квалитета (аудит) који се спроводи на нивоу установе и којим се проверавају сви аспекти рада установе и њен систем обезбеђења валитета. Базиран је на процесу самовередновања и провери посетом у коју су укључени представници студената и ПКС.  КАПК је успешно обавила први циклус СПК на бази донетих стандарда и процедура.  Слабост овог члана је у недовољној прецизности релевантних поступака и процедура као што је накнадно праћење follow upи периодичност као и неадкватне надлежности НСВО на шта је указано и у евалуационом извештају ЕNQA тима.  На основу искуства у првом кругу СПК предлаже се формирање засебне поткомисије за СПК у којој се предвиђа учешће представника ПКС, студената и међународног експерта (не само у посетама као досад) што је и препорука ЕNQА и ЕQAR. | Спољашња провера квалитета високошколске установе (audit)Члан 15. (1) Самостална високошколска установа, односно високошколска јединица у њеном саставу, својим статутом, односно општим актом дефинише тела и поступке везане за праћење, обезбеђивање, унапређење и развој квалитета студијских програма, наставе и услова рада.  (2) Провера испуњења обавеза самосталне високошколске установе и високошколске јединице у њеном саставу, у погледу квалитета, врши се на основу извештаја о самовредновању у складу са стандардима за спољашњу проверу квалитета и поступцима који укључују посету високошколској установи.~~правилником који, на предлог Националног савета, доноси министар надлежан за послове високог образовања (у даљем тексту: министар).~~  (3) Поступак спољашње провере квалитета високошколских установа спроводи се редовно – на сваких 6 година, а ванредно на захтев ресорног Министарства или Националног Савета за високо образовање  (4) Чланови тима за посету високошколској установи су, поред чланова KAПK из одговарајућег образовно-научног поља, и представници студената и послодаваца.  (5) У поступку спољашње провере квалитета узима се у обзир и оцена студената о студијским програмима.  (6) Извештај са резултатима провере испуњености обавезе самосталне високошколске установе у вези са квалитетом објављују се на сајту Агенције ~~у складу са актом Националног савeта~~  (7) Уколико самовредновање није спроведено у складу са стандардима за самовредновање и уколико резултати самовредновања и чињенице утврђене током посете указују на низак ниво квалитета високошколске установе, KAПК усваја Извештај о спољашњој провери квалитета са накнадним праћењем у коме предвиђа обавезу доношења акционог плана од стране високошколске установе за поступак накнадног праћења. Овај акт се доставља високошколској установи и објављује на сајту Агенције .  (8) КАПК на основу Извештајa о реализацији акционог плана у року од 30 дана саставља Завршни извештај о спољашњој провери квалитета у коме се даје коначна оцена у погледу испуњавања стандарда за спољашњу проверу квалитета .  (9) У зависности од оцене резултата реализације акционог плана, KAПК наводи тачан датум једне од три могућности:   1. редовна спољашња провера квалитета у складу са Стандардима за спољашњу проверу квалитета, 2. ванредна спољашња провера квалитета (reaudit), 3. ванредна акредитација | **Назив акције ВО ЗД 09**  Увођење  индикатора  квалитета у ВО  **Инструменти имплементације**  ● Дефинисање скупа индикатора за  праћење стања у ВО;  ● Доношење допуна стандарда за  акредитацију;  ● Развој модела примене индикатора  (информациони систем);  **Исход – резултат акције**  ● Дефинисана и усвојена листа  обавезујућих индикатора у ВО;  ● Усвојена стратегија развоја статистике  у образовању;  ● Развијено планирање рада ВО на  основу коришћења индикатора;  **Индикатори праћења**  ● Број ВШО установа које  примењују планирање на основу  података;  ● Број и квалитет индикатора  који се користе у процесу  акредитације и спољашње  провере квалитета и  самовредновања ВШУ  **Ефекти ове измене су:**  1. Прецизније дефинисање поступка СПК  2. Унапређење поступка СПК  3. Повећање ефикасности у спровођењу поступка СПК  4. Ојачавање улоге корисника у процесу провере квалитета у ВО  5. Усаглашавање рокова за све облике евалуације (самовредновање, СПК и акредитација)  Ефекти примене овог члана Закона којим се у oквиру СПК уводи и follow-up процедура у сагласности су са **ESG (Part 1).** |
| **Režim studija** | АкредитацијаЧлан 16. (1) Акредитацијом се утврђује да високошколска установа и студијски програми испуњавају стандарде из члана 11. тач. 10) и 11) овог закона и да високошколска установа има право на издавање јавних исправа у складу са овим законом.  (2) У поступку акредитације високошколске установе утврђује се да ли установа испуњава и одговарајуће услове из чл. 33 - 37. овог закона, као и да ли испуњава услов у погледу потребног броја наставника.  (3) Услов у погледу потребног броја наставника високошколска установа испуњава ако има наставнике у радном односу са пуним радним временом за извођење најмање 70% часова активне наставе на студијском програму за који се тражи дозвола за рад, а најмање 20 наставника у радном односу са пуним радним временом на високошколској установи.  (4) Изузетак су студијски програми у пољу уметности где тај број не може бити мањи од 50%.  (5) Од укупног броја наставника потребних за обављање наставе по годинама студија за студијски програм за који се тражи дозвола за рад, академије струковних студија и високе школе струковних студија, изузев у пољу уметности, морају да имају најмање 50% наставника са стеченим научним називом доктора наука.  (6) У поступку акредитације мастер академског, односно докторског студијског програма утврђује се и да ли су испуњени услови за обављање научноистраживачког, односно уметничког рада, у складу са законом.  (7) Поступак акредитације спроводи се редовно, у року од пет година, а ванредно на захтев Министарства, оснивача, односно саме високошколске установе.  (8) У поступку акредитације Комисија:  1) издаје уверење о акредитацији високошколске установе, односно студијског програма;  2) упућује високошколској установи акт упозорења, којим се указује на недостатке у погледу испуњености услова, квалитета рада високошколске установе, односно студијског програма, и оставља рок за отклањање наведених недостатака, с тим што по истеку тог рока одлучује о захтеву;  3) доноси решење којим се одбија захтев за акредитацију.  (9) У поступку одлучивања о акредитацији Комисија узима у обзир резултате вредновања квалитета из члана 15. и резултате самовредновања из члана 17. овог закона.  (10) Комисија издаје уверење о акредитацији, односно доноси решење којим се одбија захтев за акредитацију у року од 12 месеци од дана пријема уредног захтева, у складу са актом из члана 11. став 1. тач. 10) и 11) овог закона.  (11) Ако Комисија донесе решење којим се одбија захтев за акредитацију, оснивач, односно високошколска установа, може у року од 30 дана од дана пријема решења уложити жалбу Националном савету.  (12) По жалби на решење из става 10. овог члана одлучује Национални савет у року од 90 дана од дана подношења жалбе.  (13) Решење Националног савета по жалби из става 10. овог члана коначно је. Против решења Националног савета може се водити управни спор.  (14) Оснивач, односно високошколска установа из става 7. овог члана, има право да понови захтев за акредитацију по истеку рока од годину дана од дана доношења решења којим се одбија захтев за акредитацију.  У нашем предлогу овај члан је претрпео минималне измене – углавном у вези са роком који се са 5 помера на 7 година ради усклашивања свих облика евалуације. Ово говори о квалитету постојећег решења у закону, док чланство у ENQA и EQAR говори о усаглашености стандарда за акредитацију са ЕСГ као и о квалитету имплементације овог процеса. Предвиђено је усаглашавање стандарда са новим ЕСГ.  Уочена слабост у садашњем решењу за жалбени поступак резултирао је предлогом за измену овог законског решења што је такође у вези са жалбеним поступком је у вези са препорукама ENQA i EQAR | АкредитацијаЧлан 16. (1) Акредитацијом се утврђује да високошколска установа и студијски програми испуњавају стандарде из члана 11. тач. 10) и 11) овог закона и да високошколска установа има право на издавање јавних исправа у складу са овим законом.  (2) У поступку акредитације високошколске установе утврђује се да ли установа испуњава и одговарајуће услове из чл. 33 - 37. овог закона, као и да ли испуњава услов у погледу потребног броја наставника.  (3) Услов у погледу потребног броја наставника високошколска установа испуњава ако има наставнике у радном односу са пуним радним временом за извођење најмање 70% часова активне наставе на студијском програму за који се тражи дозвола за рад, а најмање 20 наставника у радном односу са пуним радним временом на високошколској установи.  (4) Изузетак су студијски програми у пољу уметности где тај број не може бити мањи од 50%.  (5) Од укупног броја наставника потребних за обављање наставе по годинама студија за студијски програм за који се тражи дозвола за рад, академије струковних студија и високе школе струковних студија, изузев у пољу уметности, морају да имају најмање 50% наставника са стеченим научним називом доктора наука.  (6) У поступку акредитације мастер академског, односно докторског студијског програма утврђује се и да ли су испуњени услови за обављање научноистраживачког, односно уметничког рада, у складу са законом.  (7) Поступак акредитације спроводи се редовно, у року од ~~пет~~ седам година, а ванредно на захтев Министарства, оснивача, односно саме високошколске установе, као и у процедури накнадног праћења ако је коначна оцена у погледу испуњавања стандарда за спољашњу проверу квалитета негативна.  (8) У поступку акредитације ~~Комисија~~ KAПК:  1) издаје уверење о акредитацији високошколске установе, односно студијског програма;  2) упућује високошколској установи акт упозорења, којим се указује на недостатке у погледу испуњености услова, квалитета рада високошколске установе, односно студијског програма, и оставља рок за отклањање наведених недостатака, с тим што по истеку тог рока одлучује о захтеву;  3) доноси решење којим се одбија захтев за акредитацију.  (9) У поступку одлучивања о акредитацији ~~Комисија~~ КАПК узима у обзир испуњеност стандарда за акредитацију високошколских установа и студијских програма  ~~резултате вредновања квалитета из члана 15. и резултате самовредновања из члана 17. овог закона.~~  (10) ~~Комисија~~ KAПK издаје уверење о акредитацији, односно доноси решење којим се одбија захтев за акредитацију у року од 12 месеци од дана пријема уредног захтева,.~~у складу са актом из члана 11. став 1. тач. 10) и 11) овог закона.~~  (~~11) Ако Комисија донесе решење којим се одбија захтев за акредитацију, оснивач, односно високошколска установа, може у року од 30 дана од дана пријема решења уложити жалбу Националном савету.~~  11) На одлуке КАПК из става 10. овог члана оснивач, односно високошколска установа, може у року од 30 дана од дана пријема решења уложити жалбу Комисији за жалбе Агенције.  (12) По жалби на решење из става 10. овог члана одлучује Комисија за жалбе Агенције у року од 90 дана од дана подношења жалбе.  (13) Решење Комисијe за жалбе Агенције по жалби из става 11. овог члана коначно је. Против решења Комисијe за жалбе Агенције може се водити управни спор.  (14) Оснивач, односно високошколска установа из става 7. овог члана, има право да понови захтев за акредитацију по истеку рока од годину дана од дана доношења решења којим се одбија захтев за акредитацију  (15) У поступку почетне акредитације КАПК проверава основне предуслове за почетак рада високошколске установе и даје мишљење Министарству које, у случају позитивног мишљења, даје дозволу за рад на период до годину дана | **Назив акције ВО-ЗД 10**  Унапређење  система  акредитације  **Инструменти имплементације**  ● Усаглашавање система акредитације са  примерима добре праксе са европског  образовног простора;  ● Доношење измењених и допуњених  ESG стандарда;  ● Доношење измењених и допуњених  стандарда за акредитацију ВШУ и  студијских програма;  ● Развијање модела финансирања  акредитације и спољашње провере  квалитета;  **Исход – резултат акције**  ● Учешће студената, послодаваца и  иностраних експерата у поступку  акредитације;  ● Примена измењених и допуњених  стандарда;  ● Развијени стандарди за нове нивое  студија и нове области;  ● Чланство у ENQA и EQAR;  ● Дефинисан модел финансирања  акредитација;  ● Развијена информатичка подршка  поступку акредитације  **Индикатори праћења**  ● Број измењених или  допуњених стандарда;  ● Публиковани годишњи  извештај о раду КАПК;  ● Евалуациони извештаји сваке  две године о оцени ефеката  акредитације;  ● Број активних иностраних  експерата/ укупан број активних  рецензената;  Ефекти измењеног законског решења за процес акредитације су:  1. Усаглашавање у времену сва 3 процеса обезбезбеђења квалитета: самовредновања, СПК и акредитације  2. Унапређење жалбеног поступка у смислу компетентности тела као и ефикаснијег одлучивања  Задржавање већине законских решења у овом члану Закона обезбедиће континуитет у систему контроле квалитета као и у чланству у ENQA i EQAR |
| **Doktorske i postdoktorske studije** | СамовредновањеЧлан 17. (1) Високошколска установа спроводи поступак самовредновања и оцењивања квалитета својих студијских програма, наставе и услова рада.  (2) Самовредновање се спроводи на начин и по поступку прописаним општим актом високошколске установе.  (3) Самовредновање се спроводи у интервалима од највише три године.  (4) У поступку самовредновања разматра се и оцена студената.  (5) На захтев Комисије, високошколска установа доставља информацију о поступку и резултатима самовредновања, као и друге податке од значаја за оцену квалитета.  Овај члан је веома добар јер дефинише основне елементе процеса интерне евалуације према коме су направљени стандарди и процедуре за самовредновање високошколских установа и према чему је урађена спољашња провера квалитета високошколских установа у првом кругу. Ови стандарди су били у складу са ЕСГ стандардима до скоро.  Међутим највеће промене ЕСГ стандарди су претрпели баш у Делу 1 (Part 1) где су стандарди за самовредновање. Тако смо били принуђени да предложимо измене и неких делова овог члана како би се потенцирао значај исхода учења (став 4). Следи одговарајућа измена и допуна стандарда за самовредновање.  Стратегијом дo 2020 svi programi i moduli i u institucijama VO u EU moraju biti napisani u smislu ishoda učenja. Sve zemlje treba da koriste ishode učenja za sopstvene okvire kvalifikacija, sisteme za transfer i akumulaciju kredita, suplemente diplome, prepoznavanje prethodnog učenja i osiguranje kvaliteta. To je preduslov za postizanje mnogih ciljeva bolonjskog procesa.  Такође је предлог да се рок за самовредновање усагласи са осталим типовима евалуација и да се продужи на 5 година. | СамовредновањеЧлан 17. (1) Високошколска установа спроводи поступак самовредновања и оцењивања квалитета својих студијских програма, наставе и услова рада.  (2) Самовредновање се спроводи на начин и по поступку прописаним стандардима за самовредновање и оцењивање квалитета високошколских установа, односно високошколска јединица у њеном саставу ~~општим актом високошколске установе.~~  (3) Извештај о самовредновању заједно са захтевом за спољашњу проверу квалитета (аудит) самостална високошколска установа, односно високошколска јединица у њеном саставу, подноси Агенцији у интервалу од пет година  (4) ~~Самовредновање се спроводи prema у интервалима од највише три године~~. У извештају o самовредновању високошколска установа описује начин на који је успоставила склад између наставних метода, исхода учења и критеријума оцењивања; описује методе наставе оријентисане ка учењу студената и систем оцењивања заснован на мерењу исхода учења, документује и описује на који начин исходи учења опредељују садржај наставног програма и његову организацију, наставне методе и стратегије, предложене курсеве и поступке за проверу знања и оцењивање.  (5) Агенција треба да процени да ли су исходи учења у складу са Националним оквиром квалификација и да ли су да ли су разумљиви и јавно објављени  (4) У поступку самовредновања разматра се и оцена студената.  (5) На захтев ~~Комисије~~ Агенције , високошколска установа доставља информацију о поступку и резултатима самовредновања, као и друге податке од значаја за оцену квалитета. | **Назив акције ВО ЗД-08**  Јачање јавне  одговорности ВШУ  за квалитет високог  образовања  **Инструменти имплементације**  ● Израда нацрта закона и доношење  подзаконских аката;  ● Анализа и дорада Стандарда за  самовредновање;  ● Извештај о самовредновању;  ● Развијање образовне статистика;  ● Успостављање јединственог  информационог система  **Исход – резултат акције**  ● Развијени управљачки инструменти  који осигуравају баланс између  институционалне аутономије и јавне  одговорности;  ● Значајно повећање транспарентности  рада и одговорности за ефекте рада;  ● Примена образовне статистике у доношењу одлука на ВШО;  **Индикатори праћења**  ● Екстерна периодична  евалуација високог образовања у  Србији;  ● Годишњи извештај НСВО о  стању у високом обазовању;  ● Отвореност према окружењу  Ефекти предложених измена:  1. Законски оквир за усаглашавање са изменама ЕСГ  2. Усаглашавање са роковима за СПК и акредитацију  3. Унапређење система квалитета у високошколским установма обзиром на захтев да се уведе настава базирана на исходима учења  4. Допринос усаглашавању високо-образовног система са НОК  Све предложене измене унапређују процес спољашње и провере квалитета као и процес самовредновања ВШУ који претхoди СПК али истовремено и предтављају континуитет у раду КАПК, што је неопходно за обавезан процес екстерне евалуације од стране ENQA коме подлежу и Агенције најмање једном у пет година како би показале своју усклађеност са ESG. Поступке и стандарде које је ENQA испитивала у оквиру евалуације претходне КАПК ENQA је оценила задовољавајућим и у великој мери усаглашеним са ESG |

ПРИЛОЗИ

Прилог 1. Самоевалуациони Извештај КАПК

Прилог 2. Евалуациони извештај тима ENQA

Прилог 3. European standards and guidelines (ESG)

Прилог 4. Одлука о пријему у пуноправно чланство од стране ENQA

Прилог 5. Одлука о пријему у пуноправно чланство од стране EQAR